New York: The city that never sleeps! | Ellemelle... degfortelle
Ellemelle… degfortelle
Live your dream and wear your passion!
Meny
HJEM
HVERDAGSLIV
STYLING
BLI-NY
HÅR
MAKEUP
OM MEG
Merke
New York: The city that never sleeps!
New York er nok definitivt drømmebyen for mange – og forrige uke var jeg så heldig å få tilbringe noen fantastiske dager i byen som aldri sover! Jeg var der i forbindelse med jobb for å hente ny inspirasjon om hårtrender og lære masse nye teknikker innen klipp og farge. New York er nok den typen av by som du kan reise tilbake til igjen og igjen og aldri bli lei av. Det skjer så mye her og hver gang man kommer hit har det garantert skjedd noe nytt.
En uforglemmelig opplevelse å se New York fra luften….
Innimellom kursdagene på TIGI Academy hadde vi heldigvis tid til å nyte og oppleve en del av det New York har å by på. Planlegger du en tur dit og vil ha full oversikt over hvordan The Big Apple ser ut, er en helikoptertur å anbefale. Med vindstille og skyfritt var forholdene for å se New York fra oven helt perfekt! Helikopterpiren like ved Wall Street var utgangspunktet for «lufteturen» vi hadde over New York.
For meg som har sinnsykt høydeskrekk ble dette en opplevelse for livet – helt fantastisk å se New York fra lufta sammen med hyggelige frisørkollegaer fra Norge og Sverige! 😀
Times Square i Midtown på Manhatten er en turistmagnet og mest kjent for blinkende neonskilt og digre reklameskjermer. Et yrende liv både dag og natt.
The Big Apple – Byen som ALDRI sover! Å oppleve New York er egentlig helt overveldende, jeg ønsker meg tilbake igjen for å utforske byen nærmere 🙂
LIMOUSINPARTY! På lørdagskvelden gjorde Warehouse litt ekstra stas på oss frisørene fra Norge, Sverige, Danmark og Finland – vi ble nemlig hentet i laaaange limousiner utenfor hotellet. Limousinsjåførene var store og stramme menn – men veldig hyggelige! I limousinen ventet store champagneflasker på oss, vi skålte og kosa oss hele veien til den flotte asiatiske restauranten TAO.
Limousinparty!!
Central Park hylles i filmer, frekventeres av kjendiser og er et herlig avbrekk fra storbyen. Fra 59. gate strekker den 150 år gamle parken seg nordover mot Harlem, med innsjøer, lunder, kafeer, stier, konsertarenaer, gateselgere og herlig blanding av mennesker – trykket sammen mellom mektige skyskrapere. Det finnes ingen andre grøntområder i verden som er blitt brukt mer i filmer enn New Yorks Central Park.
Få var så glade i Central Park som Beatles-legenden John Lennon. Han bodde like ved parken – og ble drept like ved parken 8. desember 1980. Med Imagine-mosaikken i Strawberry Fields ved 72. gate, lever minnet om musikkgeniet videre.
Jeg og Kristina var en halv dag i Central Park og tok blant annet hesteskyss rundt parken i solskinnet 😀
I Central Park, ligger en helt fantastisk resturant som heter The Boathouse. Mange filmscener er spilt inn her, og det er lett å forstå hvorfor…
Dette er rett og slett en liten perle! Etter maten leide vi en liten robåt og kosa oss med en rundtur ute på vannet i fantastisk NY-sol 😀
Del innlegget:
Klikk for å dele på Facebook (Åpnes i et nytt vindu)
Klikk for å dele på Twitter (Åpnes i et nytt vindu)
Klikk for å dele på Pinterest (Åpnes i et nytt vindu)
Lik dette:
Liker Laster...
Relatert
Posted in HVERDAGSLIV and tagged Central Park, Frisør, Frisk luft, Helokoptertur, Inspirasjon, Limousinparty, New York, Venner on 14. april 2014 by byfrk. Legg igjen en kommentar
Innleggsnavigasjon
← NEW YORK: Learn the rules – break the rules!
NEW YORK – Shop til you drop! →
Legg igjen en kommentar Avbryt svar
Skriv din kommentar her...
Fyll inn i feltene under, eller klikk på et ikon for å logge inn:
E-post (påkrevet) (Adressen vises aldri offentlig)
Navn (påkrevet)
Nettsted
Du kommenterer med bruk av din WordPress.com konto. ( Logg ut /  Endre )
Du kommenterer med bruk av din Google konto. ( Logg ut /  Endre )
Du kommenterer med bruk av din Twitter konto. ( Logg ut /  Endre )
Du kommenterer med bruk av din Facebook konto. ( Logg ut /  Endre )
Avbryt
Kobler til %s
Send meg e-post hvis det kommer oppfølgende kommentarer.
Varsle meg om nye innlegg via E-post.
Byfrøken:
Hei, jeg heter Monika Viken Leithe og er odelsjente fra bygda, bosatt i rockebyen Namsos. Jeg er energisk gründer og eier av Ellemelle og jobber som frisørmester og stylist. Jeg deler litt av mitt liv her på denne siden. Mitt mål med denne bloggen er å lage et hyggelige univers hvor man kan la seg inspirere av små og store ting i livet, samt drømme seg litt bort i hverdagen. Velkommen skal du være, og tusen takk for at du besøker bloggen min.
Nyhetsbrev
Instagram:
City lights got nothin' on country nights❤️🧡 #morogdatter #sommerkveld #bygda #livetpålandet
Små seire - store gleder!!✨ 15.august i 1995 er en merkedag for min del. Da ble den store gründerdrømmen en realitet. Drømmen er fortsatt like levende etter 24 år ✂️❤️ Tross både oppturer - og nedturer, har Ellemelle bestått i hele 33 år i frisørbyen Namsos. Det er vi utrolig stolt, ydmyk og takknemlig for. Jeg har sterk skapertrang i blodet og gløder for faget mitt. Hår er mitt yrke, hobby og lidenskap. Å starte bedrift uten å kunne stort annet enn å klippe hår er kanskje galskap.....men mixet med litt sunt bondevett, friskt mot og store drømmer kan man komme et stykke på veg. For veien blir gjerne til mens man går, om man bare tørr å satse og tror på det man gjør. Det betyr også at man må tørre å feile, tørre å gå på trynet. Og ALDRI gi seg. Uansett. Å drive en bedrift er til tider beintøft, det innrømmer jeg glatt. Jeg har bannet, grått og stanget hodet i veggen når de verste sjøslagene har kommet over meg. Men jeg har erfart og lært at med å ta et skritt om gangen, bygge stein for stein og ha en dose tålmodighet så har man ingrediensene for komme dit man vil. Det kreves også beinhardt arbeid, engasjement, pågangsmot - og et godt team. For ingen klarer alt alene. Det er viktig å omgi seg med positive og engasjerte mennesker som utfyller hverandres styrke og kompetanse, som du kan lære av, som utfordrer, inspirerer og heier, som løfter deg opp og frem, som ser muligheter der andre ser begrensninger. På Ellemelle dyrker vi mangfoldet og er så utrolig heldige å ha dedikerte, dyktige, kreative og serviceinnstilte fagfolk som jobber på gulvet hver eneste dag - i tillegg har vi kunnskapsrike, profesjonelle, målbevisste folk som jobber og trekker i trådene i kulissene. Fokuset er at det vi skaper sammen skal bli best mulig. Sammen tør vi mer, gjør mer og oppnår mer. Teamwork makes the dream work! ❤️ Stooor og hjertevarm takk til verdens beste gjeng for lojalitet, iherdig innsats, latterkramper og stor arbeidsglede -dere skaper alltid herlig stemning og magiske øyeblikk i salongen. Det er en fryd å få lov til å jobbe sammen med dere ❤️ TAKK også til alle våre flotte gjester - uten dere hadde ikke dette vært mulig🙏🏻 24 år går sabla fort når man har det GØY!
Siste feriedag☀️ #rotur #bølgeskvulp #sjelefred #kaffe #refleksjon #takknemlighet #mittparadis
❤️ #brumoengård #livetpålandet #småbruk #sommer #bygda #eidsvatnet
@ellemelle_namsos_as på Instagram
A classic never goes out of style!👌🏻💈 #thereisnoschoolliketheoldschool #barbershop #barber #classic #menscut #mensgrooming #namsos
Only good vibes! 😎 JAKOB looking sharp❤️💈🤘🏻 We believe that there's something relaxing about coming to the barbershop and our goal is making all our guests feel like home ❤️ —————————————— #menshaircut #barbershop #scalpmassage #goodvibes #summerfeeling
It's monday - SHAKE it up!! 🤘🏻😎 ————————————————————————-Foto: @lineberrefotografi Modell: @mathiasgartland Styling: @ellemelle_namsos_as ———————————————————————— #mondaymotivation #newweeknewstart #shakeitup #beard #beardedgentlemen #bikerlifestyle #cooldude
Trivelig lørdag i barbershopen 💈Fotballtalentet @sondrelangas var innom sjappa for å fikse sveisen. Vi ønsker masse lykke til videre i Trondheim ⚽️💪🏻 #barbershop #namsos #menshaircut #footballplayer @ranheimfotball
Stikkord
Accessoires Ambisjoner Atle Vårvik Bli-ny dag Bli den beste utgaven av deg selv Bli Ny Bondefrk. Byfrøken Bygda Drøm ellemelle Ellemelle Namsos Energi Familie Farger Fashion Finn din stil Flette Fotograf Line Berre Frisk luft Frisør Garderobe Gründer Gründerkvinne Gründerlivet H2 ellemelle Hytta HÅR Hårklipp Høylandet Image Inspirasjon Klær Kroppsformer Makeover Makeup Marvin Wiseth Match mentaltrening Mentor Monika Viken Leithe MOT-Norge Mote Namdals Avisa Namsos Natur Ny energi Ny stil Odelsjente Personlig stil Påfyll Påske Sang Sette seg mål Shopping Skjegg Skjønnhet og velvære Sprek Stil Stylecoach Styling Stylist Stylist Monika Viken Leithe Team Teamwork Traktorpikene Trender Trim Tur Unger Venner Vic Namsos Vintage Vårmote Yoga
Mest sette innlegg & sider
Linda - NY og trendy til 17.mai!
Gi litt mer FAAN!
Gode venner vokser ikke på trær!
Her kommer PIPPI....
Følg ellemelle
Følg ellemelle
Blogg på WordPress.com.
Legg ut på
Avbryt
%d bloggere like this: